**Tájékoztató a *Magyar mint idegen nyelv* tanítási gyakorlatról a PTE BTK-n**

**(levelező rövid ciklusú tanárképzés & pedagógus szakirányú továbbképzés)**

A levelező MID-képzésekben a képzés utolsó félévében teljesítendő a szakmai gyakorlat. Célja az újabb szakképzettséghez kapcsolódó gyakorlati tanári ismeretek és készségek megszerzése (pl. tanórára való felkészülés, óratervezés, óravezetés, tanári szerepkörök, pedagógiai mérés, értékelés).

A gyakorlatot a jelölt a választott szakon, különféle oktatási szinteken végzi/végezheti, ezáltal gyakorlatot szerez különféle korosztályok tanításában, a tanítási, illetve a nevelési folyamatok értékelésében, fejlesztésében és kutatásában. A tanítási gyakorlatot közoktatási intézményben vagy felnőttképző intézményben, megbízott gyakorlatvezető mentortanár irányítása mellett kell elvégezni.

A levelező képzésben résztvevő hallgatók maguk választhatnak intézményt / osztályt / csoportot, ahol a tanítási gyakorlatukat szeretnék végezni. Azonban feltétel, hogy olyan mentor vállalja a gyakorlat vezetését, aki szakvizsgás mentori képesítéssel rendelkezik, vagy ha nem, akkor legalább egyetemi diplomával az adott szakon, és min. 5 éves tanítási gyakorlattal. A fenti feltételeknek megfelelő bármely intézmény választható, illetve az egyetem partneriskolái (ld. honlapon) is rendelkezésre állnak.

A gyakorlat magában foglalja a hospitálást, tanítást, óramegbeszéléseket, a tanítási órán kívüli feladatokat, és a tapasztalatszerzés dokumentálását.

**Magyar mint idegen nyelv tanára rövid ciklusú (két féléves) tanárképzés**

|  |  |
| --- | --- |
| **Csoportos tanítási gyakorlat** | **30 óra / 4 kredit**  |
| 2. félév |
| Gyakorlati jegy (hospitálási napló, konzultációk, óratervek, tanítás, reflexiók) |
| A csoportos pedagógiai gyakorlat és önálló tanítási gyakorlat a tanulók nevelésével, oktatásával és az adott tanárszakhoz tartozó szaktárgyakkal kapcsolatos tanári munka megismerését szolgálja.A TVSZ. 12. számú melléklet 11§ (2) a) szerint a levelező munkarendű, két féléves, diszciplináris mesterszakra épülő képzésben a csoportos tanítási gyakorlat időtartama **30 óra**, amely magában foglalja a hospitálást, óramegbeszélést, és 15 önállóan megtartott órát (tervezés-előkészítés, óravezetés, egyéni és közös reflektálás-óraelemzés).**A szak speciális jellege:**- **10 óra hospitálás a PTE gyakorlóiskoláiban** történik **választható IDEGEN NYELVI órákon** (hiszen itt idegennyelv-oktatásról van szó: a hallgató megválaszthatja, milyen nyelvórákon hospitál a nyelvtudásától függően), választható korcsoportokban (hiszen a magyart különböző életkorú idegenajkú gyermekek is tanulhatják)- **5 óra hospitálás és óramegbeszélés magyar mint idegen nyelvi órákon,**- **15 önállóan megtartott magyar mint idegen nyelvi óra**.A gyakorlat során értékelésre kerül a tanárjelölt:* pedagógus szerepre való felkészültsége,
* szaktárgyi és módszertani felkészültsége.
 |
| A **3-5** legfontosabb *kötelező,* illetve *ajánlott***irodalom** (jegyzet, tankönyv) felsorolása bibliográfiai adatokkal (szerző, cím, kiadás adatai, (esetleg oldalak), ISBN) |
| 1. A Pécsi Tudományegyetem Tanulmányi és Vizsgaszabályzatának 11. számú, tanárképzési melléklete, valamint a kari honlapokon közzétett – a PKK 24/2009. (XI. 17.) számú határozatávalelfogadott *– Szakmai gyakorlatok a tanári mesterképzésben* című tájékoztató.
2. 8/2013. (I. 30.) EMMI rendelet 3. melléklet – a közismereti tanárszakok képzési és kimeneti követelményei (<http://net.jogtar.hu>)
3. NAT
4. 23/2013. EMMI rendelet 7.6. melléklete
5. A 2020-as NAT-hoz illeszkedő tartalmi szabályozás:

<https://www.oktatas.hu/kozneveles/kerettantervek/2020_nat/kerettanterv_7_melleklet> |
| **Tantárgy felelőse** (*név, beosztás, tud. fokozat*)**: Ambrusné Prof. Dr. Kéri Katalin, intézetigazgató, tanszékvezető egyetemi tanár, DSc** |
| **Tantárgy oktatásába bevont oktató(k),** ha vannak(*név, beosztás, tud. fokozat*)**:**Vezetőtanárok a felsőoktatási intézmény gyakorlóiskoláiban, partnerintézményekben Vinczéné Warvasovszky Orsolya, Csanádi Beáta, Sulyok Andrea, Tarnai Gábor, Kiss Judit, Tóth Ildikó, Horváth Krisztina, Simon Gyöngyi, Szabó Kinga Katalin, Muráth EszterA PTE részéről: Dr. Dóla Mónika, Dr. Pelcz Katalin, Dr. Szabó Veronika  |

|  |  |
| --- | --- |
| **Összefüggő egyéni iskolai gyakorlat**  | **4 hét** (ebből **20 óra önállóan megtartott gyakorlat**) **/ 4 kredit** |
| 2. félév |
| Gyakorlati jegy (hospitálási napló, konzultációk, óratervek, tanítás, reflexiók) |
| A gyakorlat tartalma:- hospitálás és óramegbeszélések- hetente önállóan megtartott 2-4 magyar mint idegen nyelvi óraA gyakorlat helye: * a PTE gyakorlóiskolái
* PTE BTK
* PTE ÁOK NOK
 |
| **Intézményi felelős** (*név, beosztás, tud. fokozat*)**: Ambrusné Prof. Dr. Kéri Katalin, intézetigazgató, tanszékvezető egyetemi tanár, DSc** |

**MID szakos pedagógus szakirányú továbbképzés**

|  |  |
| --- | --- |
| **Kötelező tanítási gyakorlat** | **16 óra/ 5 kredit** |
| Gyakorlati jegy (hospitálási napló, konzultációk, óratervek, tanítás, reflexiók) |
| 2. félév |
| A tanítási gyakorlaton a hallgatók **legalább 10 magyar mint idegen nyelvi órán hospitálnak, és legalább 6 órát vezetnek, tartanak** a képzésért felelős szervezeti egység által kinevezett intézmények egyikében (PTE BTK, esetleg PTE ÁOK NOK), a képzéssel párhuzamosan, vezető tanár irányításával. A hospitálás rész elemei: az intézmény, a tanulói munka, a tanári munka megfigyelése, lejegyzése, elemzése. Az önálló óratartás rész elemei: felkészülés, óraterv készítése, tanítás, elemzés a vezető tanárral. Lehetséges egyéb elemek: tehetségfejlesztés, hátránykompenzáció, motivációs vizsgálat, tantermen kívüli események szervezésében, lebonyolításában való részvétel. |
| ***Kötelező irodalom*:**Réthy Endréné (2003): Motiváció, tanítás, tanulás, Miért tanulunk jól vagy rosszul? Nemzeti Tankönyvkiadó, Budapest 3. Hunyady Györgyné - M.Nádasi Mária (2004): Pedagógiai tervezés Comenius BT. 4.N. Kollár Katalin- Szabó Éva (2004): Pszichológia pedagógusoknak. Osiris Kiadó, Budapest, 5. ***Ajánlott irodalom*:**Falus Iván (szerk., 2007): A tanárrá válás folyamata. Gondolat Kiadói Kör, Budapest 2. Ranschburg Jenő (1989): Tehetséggondozás az iskolában. Tankönyvkiadó, Budapest, |
| **Szakmai kompetenciák, kompetencia-elemek:** |
| **1) Tudása:**Ismeri- a magyar mint idegen nyelv tanításának elméletét és módszertanát;- a magyar mint környezet-, illetve mint származásnyelv tanításának elméletét és módszertanát;- a magyar mint idegen nyelv grammatikáját;- a magyar mint idegen nyelv tanításának tankönyveit, segédanyagait;- a magyar mint idegen nyelv kompetencia mérését és értékelését a Közös Európai Referenciakeret szerint;**2) Képességei:**Képes- a nyelvpedagógiai szituációk kritikai elemzésére;- a modern tanítási módszerek alkalmazására;- az életkorhoz igazított magyar mint idegen-/származás- és környezetnyelv oktatására;- a tananyagok, taneszközök kiválasztására, felhasználására, fejlesztésére;- nyelvi szituációs játékok, szerepjátékok, helyzetgyakorlatok vezetésére.**3) Attitűdje:**A végzett hallgató(t)- demokratikus értékelkötelezettség jellemzi;- nyitott mások véleményének megismerésére;- nyitott újabb idegen nyelvek megtanulására;- nyitott a kisebbségi lét értékeinek elfogadására;- képes a nyelvi alapú tanórai konfliktusok kezelésére;- képes a nyelvtanulók pozitív attitűdjének, motivációinak fenntartására;- nyitott az új pedagógiai módszerek megismerésére és a folyamatos fejlődésre.**4) Autonómiája és felelőssége:**- a megszerzett szakképzettség és szakmai tudás birtokában felismeri, hogy az egyes tanulóknak és tanulócsoportoknak milyen tartalmú és módszerű nyelvi fejlesztésre van szükségük;- képes alkalmazni a megszerzett szakmai ismereteket a célcsoportnak megfelelő tananyagok és segédanyagok kiválasztásában;- felelősséget vállal a hozzá fordulók hiteles tájékoztatásában a magyar mint idegen nyelv tanulásával és tanításával kapcsolatban;- felelősséget vállal tanítványai magyar nyelvi kompetenciáinak fejlesztéséért a rendelkezésre álló oktatási idő függvényében;- felelősséget vállal saját nyelvtanári kompetenciáinak folyamatos fejlesztéséért. |